സയ്യിദ് ഖുതുബ് - വിക്കിപീഡിയ

# സയ്യിദ് ഖുതുബ്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

സയ്യിദ് ഖുതുബ്

ഈജിപ്തിലെ ഇഖ് വാനുല്‍ മുസ്ലിമൂന്‍ എന്ന സംഘടയുടെ താത്വികാചാര്യന്‍. റാഡിക്കല്‍ ഇസ്ലാമിസത്തിന്റെ പിതാവെന്ന് വിശേഷണം, രാഷ്ട്രീയനേതാവ്, സാഹിത്യകാരന്‍, വിമര്‍ശകന്‍, വിപ്ലവകാരി.ജമാല്‍ അബ്ദുന്നാസറിന്റെ ഭരണകൂടം തൂക്കിക്കൊന്നു.

ഖുര്‍ ആന്റെ തണലില്‍, വഴിയടയാളങ്ങള്‍, ഞാന്‍ കണ്ട അമേരിക്ക തുടങ്ങിയ ഗ്രന്ഥങ്ങള്‍ സുപ്രസിദ്ധങ്ങളാണ്. ഇസ്ലാമിസ്റ്റുകളുടെ കമ്മ്യൂണിസ്റ്റ്‌ മാനിഫെസ്റ്റോ എന്നറിയപ്പെടുന്ന വഴിയടയാളങ്ങളുടെ രചനയാണ് അദ്ദേഹത്തിന്റെ കൊലയിലേക്ക് നയിച്ചത്. മാപ്പെഴുതി നല്‍കാന്‍ ആവശ്യപ്പെട്ടെങ്കിലും ദൈവധിക്കാരികള്‍ക്ക് മുന്നില്‍ മാപ്പപേക്ഷിക്കില്ലെന്ന് അദ്ദേഹം വാശിപിടിച്ചിരുന്നു.

## [തിരുത്തുക] ജീവിതരേഖ

## [തിരുത്തുക] ജനനവും വിദ്യാഭ്യാസവും

1906 ഒക്റ്റോബര്‍ എട്ടിനായിരുന്നു ഖുതുബിന്റെ ജനനം. അസ്‌യൂത്ത്‌ പ്രവിശ്യയിലെ ഖാഹാ പട്ടണത്തിനു സമീപം മുഷാ എന്ന ഗ്രാമത്തിലെ പണ്ഢിത കുടുംബമായിരുന്നു അദ്ദേഹത്തിന്‍റേത്‌. പത്തു വയസ്സുള്ളപ്പോള്‍ത്തന്നെ ഖുര്‍ആന്‍ ഹൃദിസ്ഥമാക്കി. 1912 ല്‍ തുടങ്ങിയ പ്രാഥമിക വിദ്യാഭ്യാസം പൂര്‍ത്തിയാക്കിയത്‌ 1918ല്‍. 1919 ലെ വിപ്ലവത്തെത്തുടര്‍ന്ന് രണ്ടു കൊല്ലത്തെ സ്കൂള്‍ വിദ്യാഭ്യാസം ഉപേക്ഷിക്കേണ്ടി വന്നു. പ്രദേശത്തെ സര്‍വാദരീണയനായ പണ്ഢിതന്‍ ഹാജ്‌ ഖുതുബിന്‍റേയും മാതാവിന്‍റേയും ശിക്ഷണത്തിലാണ്‌ സയ്യിദും സഹോദരിമാരായ അമീനയും ഹമീദയും അനുജന്‍ മുഹമ്മദും വളര്‍ന്നത്‌.

മൂശയിലെ പ്രൈമറി വിദ്യാഭ്യാസത്തിനു ശേഷം ഖുതുബ്‌ 1920ല്‍ കൈറോയിലേക്ക്‌ പോയി. അവിടെ അമ്മാവന്‍ അഹ്‌മദ്‌ ഹുസൈന്‍ ഉസ്മാന്റെ കൂടെ താമസിച്ചായിരുന്നു ഉപരിപഠനം. അന്നു പ്രായം 14. കൈറോയിലെ പഠനകാലത്തായിരുന്നു പിതാവിന്റെ അന്ത്യം. തുടര്‍ന്ന് ഉമ്മയെ തന്റെ കൂടെ കൂട്ടി. 1940ല്‍ അവരും മരണപ്പെട്ടു. ഉമ്മയുടെ മരണത്തോടെ ഏകനായിത്തീര്‍ന്ന സയ്യിദ്‌ ഒറ്റപ്പെടലിന്റെ വേദന മുഴുവന്‍ അക്ഷരങ്ങളിലേക്ക്‌ പകര്‍ത്തി. അക്കാലത്ത്‌ എഴുതിയ പല രചനകളിലും ഈ വിരഹത്തിന്റെ നൊമ്പരമുണ്ടായിരുന്നു.

## [തിരുത്തുക] ഔദ്യോഗിക ജീവിതം

കൈറോയില്‍ ഹൈസ്കൂള്‍ പഠനം പൂര്‍ത്തിയാക്കി 1929ല്‍ ദാറുല്‍ ഉലൂം ടീച്ചേഴ്സ്‌ കോളേജില്‍ ചേര്‍ന്നു. 1939ല്‍ ബിരുദം നേടി അറബി അധ്യാപകനാവാനുള്ള യോഗ്യത നേടി. ജോലിയിലേക്കുള്ള നിയമനവും ഉടനെ കഴിഞ്ഞു. ആറു വര്‍ഷത്തിനു ശേഷം അധ്യാപക വൃത്തി അവസാനിപ്പിച്ച അദ്ദേഹം എഴുത്തിലേക്ക്‌ തിരിഞ്ഞു. അന്ന് ഈജിപ്തില്‍ നിലവിലുണ്ടായിരുന്ന വിദ്യാഭ്യാസ ദര്‍ശനത്തോടും ഭാഷാ മാനവിക വിഷയങ്ങളുടെ അധ്യയനരീതിയോടുമുള്ള മൗലികമായ വിയോജിപ്പ്‌ കൂടിയായിരുന്നു അദ്ദേഹത്തിന്റെ രാജിക്ക്‌ പിന്നില്‍.

1939 നും 1951 നുമിടക്ക്‌ ഇസ്ലാമിക രചനയിലേക്ക്‌ തിരിഞ്ഞ അദ്ദേഹം ഖുര്‍ആന്റെ സൗന്ദര്യശാസ്ത്രം പോലുള്ള വിഷയങ്ങളെ അധികരിച്ച്‌ ഒട്ടേറെ ലേഖനങ്ങളെഴുതി. 1948ല്‍ അല്‍അദാലത്തുല്‍ ഇജ്തിമാഇയ്യ ഫില്‍ ഇസ്ലാം (ഇസ്ലാമിലെ സാമൂഹികനീതി) പ്രസിദ്ധീകരിക്കപ്പെട്ടു. യഥാര്‍ത്ഥ സാമൂഹിക നീതി ഇസ്ലാമിലൂടെ മാത്രമേ പുലരൂ എന്നദ്ദേഹം സമര്‍ഥിച്ചു. 1948 നവംബറില്‍ കരിക്കുല പഠനത്തിനായി അദ്ദേഹം അമേരിക്കയിലേക്ക്‌ പോയി. വാഷിംഗ്ടണിലും കാലിഫോര്‍ണിയയിലുമായി കഴിച്ചു കൂട്ടിയ അക്കാലത്ത്‌ കലാസാഹിത്യമേഖല ഭൗതികവല്‍ക്കരണത്തിന് വിധേയമായെന്നും അതിന്റെ ആത്മീയാംശം ചോര്‍ന്നു പോയെന്നും അദ്ദേഹം കണ്ടെത്തി. അമേരിക്കന്‍ ജീവിതം മതിയാക്കി 1950ല്‍ ഈജിപ്തിലേക്ക്‌ മടങ്ങി. വീണ്ടും അധ്യാപകവൃത്തി നോക്കിയ ഖുതുബ്‌ വിദ്യാഭ്യാസ ഇന്‍സ്പെക്റ്റര്‍ ആയി സ്ഥാനക്കയറ്റം നേടി. എന്നാല്‍ 1952ല്‍ ജോലിയും സഹപ്രവര്‍ത്തകരുമായി മനഃപ്പൊരുത്തമില്ലാത്തതിനാല്‍ അദ്ദേഹം രാജി വെച്ചൊഴിയുകയായിരുന്നു.

## [തിരുത്തുക] മുസ്ലിം ബ്രദര്‍ഹുഡില്‍

തുടര്‍ന്ന് മുസ്ലിം ബ്രദര്‍ഹുഡിന്‌ (ഇഖ്‌വാനുല്‍ മുസ്ലിമൂന്‍) ജീവിതം സമര്‍പ്പിച്ച അദ്ദേഹം സാമൂഹിക, രാഷ്ട്രീയ, സാമ്പത്തിക അസമത്വങ്ങളുടെ കാരണങ്ങളും ഇസ്ലാമിക പരിഷ്കരണശ്രമങ്ങളുടെ അനിവാര്യതയും സംബന്ധിച്ച്‌ ശക്തമായ നിരീക്ഷണങ്ങള്‍ നടത്തി. ഇഖ്വാന്‍ മുഖപത്രത്തിന്റെ ചീഫ്‌ എഡിറ്ററായി ഇസ്ലാമിനെ സമ്പൂര്‍ണ്ണ ജീവിത പദ്ധതിയായി വിവരിക്കുന്ന ഒട്ടേറെ ലേഖനങ്ങളും ഗ്രന്ധങ്ങളുമെഴുതി.

1954ല്‍ ഭരണകൂടത്തെ അട്ടിമറിക്കാന്‍ ശ്രമിച്ചെന്ന കുറ്റം ചുമത്തി അറസ്റ്റ്‌ ചെയ്ത അദ്ദേഹത്തെ 15 വര്‍ഷത്തെ കഠിനതടവിനാണ്‌ ശിക്ഷിച്ചത്‌. കൈറോയിലെ ജറാഹ്‌ ജയിലില്‍ പത്തു വര്‍ഷം കഴിഞ്ഞ അദ്ദേഹത്തിന്റെ ആരോഗ്യനില വഷളായതിനെത്തുടര്‍ന്ന് ഇറാഖ്‌ പ്രസിഡന്‍റ് അബ്ദുസ്സലാം ആരിഫ്‌ ഇടപെട്ട്‌ മോചിപ്പിക്കുകയായിരുന്നു.

1954ല്‍ അദ്ദേഹത്തിന്റെ പ്രശസ്തമായ മആലിമു ഫിത്ത്വരീഖ്‌ (വഴിയടയാളങ്ങള്‍) പുറത്തിറങ്ങി. അതേ തുടര്‍ന്ന് പ്രസിഡന്‍റ് അബ്ദുനാസറിനെ വധിക്കാന്‍ പ്രേരണ നല്‍കി എന്ന കുറ്റമാരോപിച്ച്‌ അദ്ദേഹം വീണ്ടും അറസ്റ്റ്‌ ചെയ്യപ്പെട്ടു. ഗ്രന്ഥത്തിലെ പല ഭാഗങ്ങളും തെളിവായുദ്ധരിച്ച്‌ ഭരണകൂടം അദ്ദേഹത്തിന് വധശിക്ഷയാണ്‌ വിധിച്ചത്‌. വിധി കേട്ട്‌ ലോകം ഞെട്ടിത്തരിച്ചു. വിവിധ മുസ്ലിം നാടുകളില്‍ നാസറിന്റെ തീരുമാനത്തിനെതിരെ പ്രതിഷേധക്കൊടുങ്കാറ്റുയര്‍ന്നു. എന്നാല്‍ ഖുതുബിന്റെ വധശിക്ഷ റദ്ദ്‌ ചെയ്യാനുള്ള ആവശ്യങ്ങളൊന്നും വക വെക്കാതിരുന്ന നാസിറിന്റെ ഭരണകൂടം 1966 ആഗസ്റ്റ്‌ 29ന് അദ്ദേഹത്തെ തൂക്കിലേറ്റി. വിശുദ്ധ ഖുര്‍ആന്‌ എഴുതിയ പ്രൗഡോജ്ജ്വല വ്യാഖ്യാനമായ ഫീ ദിലാലില്‍ ഖുര്‍ആന്‍ (ഖുര്‍ആന്റെ തണലില്‍) അടക്കം 24 കൃതികള്‍ അദ്ദേഹത്തിന്റെതായുണ്ട്‌. നോവലുകളും ചെറുകഥകളും സൗന്ദര്യശാസ്ത്ര സംബന്ധിയായ ലേഖനങ്ങളുമൊക്കെ സയ്യിദിന്റെ രചനകളിലുള്‍പ്പെടുന്നു.

## [തിരുത്തുക] കുറിപ്പുകള്‍

വധശിക്ഷ നടപ്പാക്കുന്നതിന്‌ തൊട്ടു മുമ്പ്, തൂക്കുകയറിന്‌ മുന്നില്‍ വെച്ച്, തന്റെ നിലപാടുകളെ തള്ളിപ്പറയാന്‍ തയ്യാറായാല്‍ മാപ്പ് നല്‍കാമെന്ന് ഈജിപ്ഷ്യന്‍ ഗവണ്‍മെന്‍റ്‌ വാഗ്ദാനം ചെയ്യുകയുകയുണ്ടായി. എന്നാല്‍ സയ്യിദിന്റെ പ്രതികരണം "ദൈവത്തിന്റെ ഏകത്വം പ്രഖ്യാപിക്കുന്ന എന്റെ ചൂണ്ടുവിരല്‍ ഭരണകൂട അതിക്രമത്തെ സാധൂകരിക്കുന്ന ഒരക്ഷരം പോലും എഴുതാന്‍ വിസമ്മതിക്കും" എന്നായിരുന്നു.

## [തിരുത്തുക] രചനകള്‍

## [തിരുത്തുക] സാഹിത്യം, നിരൂപണം

- The Task of the Poet in Life and the Poetry of the Contemporary Generation (مهمات الشاعر في الحياة وشعر الجيل الحاضر)
- The Unknown Beach (الشاطئ المجهول)
- Critique of a Book by Taha Husain: the Future of Culture in Egypt (نقد كتاب : مستقبل الثقافة في مصر)
- Artistic Imagery in the Qur'an (التصوير الفني في القرآن)
- The Four Apparitions (الأطياف الأربعة)
- A Child from the Village (طفل من القرية)
- The Enchanted City (المدينة المسحورة)
- Books and Personalities (كتب وشخصيات)
- Thorns (أشواك)
- Aspects of Resurrection in the Qu'ran (مشاهد القيامة في القرآن)
- Literary Criticism: It's Foundation and Methods (النقد الأدبي: أصوله ومناهجه)

## [തിരുത്തുക] സൈദ്ധാന്തികരചനകള്‍

- Social Justice in Islam (العدالة الاجتماعية في الإسلام)
- The Battle Between Islam and Capitalism (معركة الإسلام والرأسمالية)
- World Peace and Islam (السلام العالمي والإسلام)
- In the Shade of the Qur'an (في ظلال القرآن)
- Islamic Studies (دراسات إسلامية)
- This Religion (هذا الدين)
- The Future of This Religion (المستقبل لهذا الدين)
- The Characteristics and Values of Islamic Conduct (خصائص التصور الإسلامي ومقوماته)
- Islam and the Problems of Civilization (إسلام ومشكلة الحضارة)
- Signposts on the Road, or Milestones (معالم في الطريق)
- Towards isalmic society (نحو مجتمع إسلامي)

## [തിരുത്തുക] മലയാളത്തിലേക്ക് വിവര്‍ത്തനം ചെയ്യപ്പെട്ടവ

- വഴിയടയാളങ്ങള്‍.
- ഇസ്ലാമിലെ സാമൂഹികനീതി.
- ഇസ്ലാമും ലോകസമാധാനവും.
- ഖുര്‍ആന്റെ തണലില്‍.

## [തിരുത്തുക] പ്രമാണാധാരസൂചി

ഇസ്ലാമിന്റെ ലോകം, പ്രബോധനം വിശേഷാല്‍ പതിപ്പ് 2004

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%B8/%E0%B4%AF/%E0%B5%8D/%E0%B4%B8%E0%B4%AF%E0%B5%8D%E0%B4%AF%E0%B4%BF%E0%B4%A6%E0%B5%8D_%E0%B4%96%E0%B5%81%E0%B4%A4%E0%B5%81%E0%B4%AC%E0%B5%8D.html"

സൂചികകള്‍: ജീവചരിത്രം | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Dansk
- Deutsch
- English
- Español
- Esperanto
- Français
- Italiano
- עברית
- Latviešu
- Nederlands
- ‪Norsk (bokmål)‬
- ‪Norsk (nynorsk)‬
- Português
- اردو
- ייִדיש